የአማራ ብሄራዊ ክልል የሰላም ኮንፈረንስ በባሕር ዳር ከተማ እየተካሄደ ነው
የአማራ ብሄራዊ ክልል የሰላም ኮንፈረንስ በባሕር ዳር ከተማ እየተካሄደ እንደሚገኝ ተገልጿል፡፡በክልሉ ዘላቂ ሰላም ለማምጣት ባለመው መድረክም ከሁሉም የክልሉ አካባቢዎች የተወጣጡ የህብረተሰብ ክፍሎች እየተሳተፉ ነው፡፡በዚህ ውይይት ስለሰላም ፋይዳ ጥናታዊ ጽሁፍ የሚቀርብ ሲሆን ሴቶችና ሰላምን አስመልክቶም ውይይት እንደሚደረግ ይጠበቃል፡፡በኮንፈረንሱ ላይ የተገኙት የአማራ ክልል ምክትል ርዕሰ መስተዳድር አቶ ብናልፍ አንዱዓለም ሰላም የሁሉም መሰረት እንደሆነ ጠቁመው ሰላም እንደፈለጉት የማይገኝና ከፍተኛ ዋጋ ያለው ነገር ነው ብለዋል፡፡የክልሉ ምክር ቤት አፈ ጉባኤ ክብርት ወይዘሮ ወርቅ ሰሙ ማሞ እንዳሉትም ባለፉት ዓመታት በክልላችንም ሆነ በሀገራችን አለመረጋጋት ተከስቶ የልማት ስራዎቻችን ላይ ተጽዕኖ ሲያሳድር ቆይቷል፡፡ዘላቂ ሰላምን በመፍጠር የተጀመሩ የልማት ስራዎችን ከዳር ለማድረስ ሁሉም የህብረተሰብ ክፍል የበኩሉን አስተዋጽኦ ሊያበረክት ይገበዋል ብለዋል፡፡ይህ አይነቱ መድረክ በሌሎች የክልሉ ከተሞችም የሚካሄድ ይሆናል፡፡/የአማራ ብዙሃን መገናኛ ኤጀንሲ/